Diari Oficial de la Generalitat Valenciana


Sumari del DOGV 5427, del 12-01-2007 (2006/14536)

RESOLUCIÓ de 12 de desembre de 2006 de la Universitat Politècnica de València, per la qual es convoca el curs específic de formació establert en la disposició addicional vuitena del Text refós de la llei de la funció pública valenciana.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5427

Data del DOGV
:   12-01-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2006/14826


Data del document
:   12-12-2006

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funció pública
    * funcionari
    * universitat
    * concurs administratiu

La disposició addicional vuitena del Text refós de la llei de la funció  
pública valenciana recull la possibilitat d'accedir al grup C a partir  
del grup D per a aquells funcionaris que, no tenint la titulació corresponent,  
tinguen entre 5 i 10 anys d'antiguitat i superen un curs de formació  
a què hauran d'accedir per criteris objectius.  
El fet que resulte aconsellable que puguen accedir el màxim nombre  
de persones interessades que complisquen els requisits en el menor  
temps possible fa necessària una coordinació dels cursos de formació  
que assegure una qualitat uniforme en la formació.  
Per tot l'anterior, i fent ús de les atribucions que els Estatuts  
d'aquesta Universitat Politècnica de València confereixen a aquest  
Rectorat, resolc:  
Primer. Convocar el curs a què es refereix la disposició addicional  
vuitena del Text refós de la llei de la funció pública valenciana,  
per a aquells funcionaris de carrera, amb la categoria professional de  
coordinador de serveis, pertanyents al grup D, sector d'administració  
general, de la Universitat Politècnica de València, que no posseïsquen  
la titulació mínima exigida en l'article 4 del Text refós de la llei de la  
funció pública valenciana i tinguen cinc anys d'antiguitat en el grup D  
al servei de l'administració pública.  
Segon. Els qui desitgen prendre part en aquest curs específic de  
formació, i complisquen els requisits establerts en el punt 1 de la present  
resolució, han de fer-ho constar en la sol·licitud segons el model  
de l'annex I, que facilitarà el Servei de Recursos Humans d'aquesta  
Universitat Politècnica de València.  
Les sol·licituds s'han de dirigir al rector de la Universitat Politècnica  
de València, en el termini de 20 dies hàbils comptadors a partir de  
l'endemà a la publicació d'aquesta convocatòria en el Diari Oficial de  
la Generalitat, i cal presentar-les en el Registre General de la Universitat  
Politècnica de València o en qualsevol de les formes establertes  
en l'article 38.4 de la Llei 30/1992, de 26 de novembre, de règim jurídic  
de les administracions públiques i del procediment administratiu  
comú.  
Tercer. El curs tindrà una durada de 25 hores i es desenvoluparà  
d'acord amb el programa que figura a l'annex II.  
Quart. Els qui pretenguen obtenir el corresponent certificat d'aprofitament  
hauran d'assistir a un mínim de 20 hores (80% del curs) i  
superar una prova específica que es realitzarà a la finalització del curs.  
Els qui no superen aquesta prova podran participar excepcionalment  
en un segon curs.  
Per a fer aquesta prova, que es realitzarà en un període màxim de  
dos mesos des de la finalització del curs, el Rectorat nomenarà una  
comissió per a la qualificació de la prova, composta per un president i  
tres vocals, dels quals un actuarà com a secretari. Un d'aquests membres  
serà designat per la Junta de Personal d'Administració i Serveis  
entre el personal funcionari de carrera pertanyent com a mínim al grup  
C, sector d'administració general, d'aquesta Universitat Politècnica de  
València.  
Cinquè. Realitzada la corresponent prova, el president de la  
comissió remet la relació d'aquells que l'hagen superada al Rectorat,  
a l'efecte de l'expedició del corresponent certificat d'aprofitament, en  
el qual es farà constar que s'expedeix únicament als efectes previstos  
en la disposició addicional vuitena del Text refós de la llei de la funció  
pública valenciana.  
València, 12 de desembre de 2006.- El rector de la Universitat  
Politècnica de València: Juan Juliá Igual.  
ANNEX II  
Programa:  
Organització de la UPV  
Arxiu i documentació  
Manteniment preventiu d'edificis i instal·lacions  
Habilitats de coordinació, supervisió i treball en equip  
Prevenció de riscos laborals  
Gestió mediambiental